У.Дз.: - Легенда існуе небеспадстаўна. Сапраўды, недалёк прыбіральні, на рагу сёньняшніх вуліц Карла Маркса й Чырвонаармейскай, месьціўся палац колішняга менскага гарадзкога галавы графа Чапскага. Граф жыў у вельмі цікавым будынку стылю позьняга рамантызму, збудаванага ў сярэдзіне ХІХ-га стагодзьдзя. Палац Чапскага разбурылі ў 1930-х гадох, калі пачалося ўзьвядзеньне новага мураванага будынку ЦК КПБ. Але паданьне пра спрэчку Чапскага зь іншым магнатам застаецца паданьнем. Ніякіх дакумэнтальных пацьверджаньняў яго мы ня маем. Што да будынку першай грамадзкай прыбіральні, ён быў распрацаваны зь вялікім архітэктурным густам. Ён мае рысы мадэрну й сапраўды нагадвае невялічкі палацык, падобны да палацу Чапскага.